00006000
नई दिल्ली. प्रधानमंत्री नरेंद्र मोदी (Narendra Modi) की अगुवाई में केंद्र सरकार ने बीते वर्षों में व्यापार को आसान बनाने के व्यापक प्रयास किए हैं. इस क्रम में कई राज्यों ने अपने यहां व्यवस्थित रूप से सुधारों को बढ़ावा दिया है. साल 2020 में जारी की गई एक रिपोर्ट के मुताबिक आंध्र प्रदेश, उत्तर प्रदेश और तेलंगाना इस मामले में अव्वल रहे. बीते साल केंद्रीय वित्त मंत्री निर्मला सीतारमण ने कारोबारी सुगमता के आधार पर राज्यों की रैंकिंग के चौथे संस्करण की घोषणा की थी. वहीं, राजधानी दिल्ली कारोबारी माहौल के मामले में अपनी रैकिंग सुधारते हुए 12वें स्थान पर पहुंच गई है.
व्यापार सुधार कार्य योजना के आधार पर राज्यों की रैंकिंग तय करने का काम 2015 में शुरू किया गया था. अब तक राज्यों की इस आधार पर रैंकिंग की सूची वर्ष 2015, 2016 और 2017-18 में जारी की गई थी. कार्य योजना 2018-19 में करोबार की स्थितियां बेहतर बनाने के लिए 180 मुख्य मानक तय किए गए थे जिनमें 12 व्यावसायिक विनियामक क्षेत्र जैसे कि सूचना तक पहुंच, एकल खिड़की प्रणाली, श्रम और पर्यावरण आदि शामिल थे.
2019 की रैंकिंग में 30 हजार लोगों से ली गई थी प्रतिक्रिया
कारोबारी सुगमता के मामले में प्रदर्शन के आधार पर राज्यों की रैंकिग तय करते समय स्वस्थ्य प्रतिस्पर्धा और बड़े स्तर पर निवेश आकर्षित करने का उद्देश्य हासिल करने का प्रयास किया गया. 2019 की रैंकिंग तय करते समय जमीनी स्तर पर तीस हजार से अधिक लोगों से मिली प्रतिक्रियाओं को शामिल किया गया जिन्होंने सुधारों की प्रभावशीलता के बारे में अपनी राय दी. कहा गया कि रैंकिंग राज्यों में निवेश को आकर्षित करने, स्वस्थ प्रतिस्पर्धा को बढ़ावा देने और प्रत्येक राज्य में कारोबारी सुगमता को बढ़ाने में मदद करेगी.
राज्य सुधार कार्य योजना 2019 के मुताबिक ये हैं टॉप टेन राज्य
1-आंध्र प्रदेश, 2- उत्तर प्रदेश, 3- तेलंगाना, 4- मध्य प्रदेश, 5- झारखंड, 6- छत्तीसगढ़, 7- हिमाचल प्रदेश, 8- राजस्थान, 9- पश्चिम बंगाल, 10- गुजरात.
पूरे देश में बन रहा है सकारात्मक माहौल
दरअसल पूरे देश में व्यापार को सुगम बनाने के प्रयास स्पष्ट तौर पर दिखने लगे हैं. ‘ ईज ऑफ डूइंग बिजनेस’ 2020 की रिपोर्ट के अनुसार रैंकिंग में भारत 14 स्थान की छलांग लगाकर 63वें स्थान पर पहुंच गया है. भारत ने पांच वर्षों (2014-19) में अपनी रैंक में 79 पदों का सुधार किया.
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Andhra Pradesh
मेष
वृषभ
मिथुन
कर्क
सिंह
कन्या
तुला
वृश्चिक
धनु
मकर
कुंभ
मीन
unk hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva min_Latn san_Deva san_Deva bho_Deva bho_Deva mai_Deva san_Deva mar_Deva mai_Deva mai_Deva bho_Deva awa_Deva kas_Deva